Publication: Magyar Közlöny
Issue: MK-2001-20 (Year: 2001, Number: 20)
Era: 1990-2004
Section: 3. sor 3. oszlop = 192/2000. (XI. 24.) Korm. rendelet
Paragraph Index: 639

12. tábla A nem-életági biztosítástechnikai tartalékok, befektetéseit kell itt bemutatni, tartalékfajtánként. Egyéves és annál rövidebb lejáratú állam által kibocsátott értékpapír: idetartozik az egyéves és annál rövidebb lejáratú állampapír, illetve minden olyan egyéves és annál rövidebb lejáratú értékpapír, amelyben foglalt kötelezettség teljesítéséért az állam készfizető kezességet vállal (tábla 2. sor). Egy évnél hosszabb lejáratú állam által kibocsátott értékpapír: idetartozik az egy évnél hosszabb lejáratú állampapír, illetve minden olyan egy évnél hosszabb lejáratú értékpapír, amelyben foglalt kötelezettség teljesítéséért az állam készfizető kezességet vállal (tábla 3. sor). Származtatott ügyletek: itt kell kimutatni mindazon értékpapírokat, amelyek származtatott ügyletek alaptermékéül (underlying asset) szolgálnak. Az itt kimutatott értékpapírok a tábla egyéb kategóriáiban nem szerepeltethetők. Belföldi által kibocsátott értékpapír: azon értékpapírok tartoznak ide, amelyek kibocsátója devizabelföldi. Külföldi által kibocsátott értékpapír: azon értékpapírok tartoznak ide, amelyek kibocsátója devizakülföldi.

Source: https://magyarkozlony.hu/hivatalos-lapok/9c82ac4450c243cbcc88e368e9fd382171042933/dokumentumok/e2005dd7754a7940334865f0c04d8e47a9b8d279/letoltes